ตรวจสอบสถานะ คืนภาษี ยื่นแล้ว แต่ยังไม่ได้เงินคืน เช็กคืบหน้า ได้คืนเมื่อไร
บุคคลทั่วไป ไม่ว่าจะเป็นมนุษย์เงินเดือน หรือมนุษย์หาเช้ากินค่ำทั้งหลาย ที่ขึ้นชื่อว่าเป็นบุคคลทั่วไป ตามกฎหมายประมวลรัษฎากร ซึ่งมีหน้าที่ต้องเสียภาษีและสามารถยื่นได้ตั้งแต่วันที่ 1 มกราคม - 30 มิถุนายน 2563 ตามที่รายงานข่าวไปแล้วนั้นณ เวลานี้ หลายคนยังไม่ได้ยื่นภาษี หลายคนยื่นไปแล้ว แต่ยังไม่ได้รับเงินคืน ทีมข่าวเจาะประเด็นไทยรัฐออนไลน์ ชี้ช่องทาง ตรวจสอบสถานะการคืนภาษี ซึ่งปีนี้หลายคนบ่นช้า กว่าจะได้เงินคืนก็ผ่านไปหลายสัปดาห์ ทั้งๆ ที่ปกติผ่านไปแค่ 3 วันก็ได้เงินคืนแล้วสำหรับคนที่ยังไม่ได้เงินคืนภาษี และอยากตรวจสอบว่า เงินภาษีจะโอนมาให้เมื่อไร วันใด และสรรพากรตรวจสอบในขั้นตอนใดแล้ว คุณสามารถทำได้ตามขั้นตอน ดังต่อไปนี้เตรียมเลขประจำตัวผู้เสียภาษี ชื่อผู้เสียภาษี ชื่อสกุล เข้าไปที่เว็บไซต์ บริการสอบถามข้อมูล การขอคืนภาษี ภ.ง.ด.90/ภ.ง.ด.91กรอกข้อมูลที่เตรียมไว้ให้ถูกต้องครบถ้วน (ไม่ต้องระบุคำนำหน้าชื่อ) และกดสอบถามหมายเหตุ : กรณียื่นแบบฯ กระดาษ สามารถตรวจสอบได้ภายหลังจากวันที่ยื่นแบบฯ แล้ว 1 วันโดยสาเหตุหลักๆ ที่ผู้ที่ยื่นภาษีมาแล้ว แต่ยังไม่ได้รับเงินคืนภาษีนั้น มาจากปัจจัยหลักๆ 3 ประการ ดังต่อไปนี้ 1.ยื่นเอกสารไม่ครบถ้วน 2.กรอกข้อมูลตกหล่น และ 3.ไม่มีพร้อมเพย์ทั้งนี้ นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร เปิดเผยว่าผู้ที่ยื่นแบบแสดงรายการภาษีผ่านอินเทอร์เน็ตที่ขอคืนผ่านระบบพร้อมเพย์ที่ลงทะเบียนด้วยเลขประจำตัวประชาชน หากไม่ต้องส่งเอกสารเพิ่มเติม จะได้รับเงินภาษีคืนได้อย่างรวดเร็ว โดยใช้เวลาประมาณ 3 วันทำการอย่างไรก็ดีกรณียื่นแบบแสดงรายการภาษีเงินได้บุคคลธรรมดา (ภ.ง.ด.90 91)ขอคืนภาษี และยังไม่ได้รับเงินคืน คุณสามารถติดต่อสอบถามข้อมูลได้ที่ศูนย์สารนิเทศสรรพากร (RD Intelligence enter)โทร.1161หรืองานคืนภาษี สำนักงานสรรพากรพื้นที่ทั่วประเทศ.
หลายคนยังไม่ได้ยื่นภาษี หลายคนยื่นไปแล้ว แต่ยังไม่ได้รับเงินคืน ทีมข่าวเจาะประเด็นไทยรัฐออนไลน์ ชี้ช่องทาง ตรวจสอบสถานะการคืนภาษี ซึ่งปีนี้หลายคนบ่นช้า กว่าจะได้เงินคืนก็ผ่านไปหลายสัปดาห์ 
ยื่นภาษี,คืนภาษี 2563 ช้ามาก,ยังไม่ได้เงินคืนภาษี,คืนเงินภาษีล่าช้า,ยื่นภาษี 2563,คืนเงินภาษี 2563,ข่าวร้อน,ข่าวทั่วไป